Jorge Jesus

Jorge Fernando Pinheiro de Jesus (s. 24. heinäkuuta 1954 Amadora) on portugalilainen uransa päättänyt jalkapalloilija ja nykyinen jalkapallovalmentaja. == Ura pelaajana == Jesus, jonka isä pelasi 40-luvulla Sporting CP:ssä, aloitti uransa juuri Sportingissa, jonka edustusjoukkueessa hän pelasi 12 ottelua tehden yhden maalin kaudella 1975–1976. Hän pelasi urallaan 17 vuoden aikana 13 eri seurassa. Portugalin pääsarjassa Primeira Ligassa kausia kertyi yhdeksän. Jesus päätti uransa vuonna 1990 alasarjojen Almancilensessä. Pelipaikaltaan hän oli oikea keskikenttäpelaaja. == Ura valmentajana == Jesus aloitti valmentajanuransa heti pelaajauransa päätyttyä alasarjojen Amora FC:ssä, jonka kanssa hän voitti Segunda Divisão B:n kaudella 1991–1992. Toisessa työpaikassaan, FC Felgueirasissa Jesus nosti seuran pääsarjatasolle ja sai näin ensimmäistä kertaa pääsarjakokemusta valmentajana. Hän toimi Felgueirasin valmentajana vuodet 1993–1996 ja 1997–1998. Vuonna 2008 Jesus voitti SC Bragan kanssa UEFA Intertoto Cupin. Vuonna 2009 SL Benfica palkkasi Jesusin valmentajakseen. Hän voitti seuran kanssa kuuden vuoden aikana kolme Primeira Ligan mestaruutta, yhden Portugalin cupin, viisi Taça da Ligaa, yhden Supertaça Cândido de Oliveiran ja oli kahdesti Eurooppa-liigan finaalissa. Yhteensä Jesus valmensi Benficaa 319 ottelussa. Kesällä 2015 Jesus siirtyi Benfican paikallisvastustajan Sporting CP:n valmentajaksi sopimuskauden ollessa kesken. Benfica haastoi Jesusin oikeuteen ja asia käsitellään kesällä 2016.Lahti, Petri: Valmentajien ja nuorten kykyjen luvattu maa. Urheilusanomat 47/2015, s. 46-47 Jesus voitti Sportingin kanssa heti Supertaça Cândido de Oliveiran. Tulevilla kausilla Jesus ei onnistunut luotsaamaan Sportingia mestaruuteen, vaan tuloksena oli yksi kakkossija ja kasi perättäistä kolmossijaa Portugalin liigassa. Kaudella 2017–2018 joukkue hävisi Portugalin cupin finaalin, mutta voitti Taça da Ligan mestaruuden. 15. toukokuuta 2018 Jesus, apuvalmentaja Raul José ja muutamat joukkueen pelaajat loukkaantuivat, kun seuran kannattajat murtautuivat harjoituskeskukseen ja kävivät väkivalloin käsiksi joukkueen jäseniin.Sporting Lisbon players attacked at training ground after failing to secure Champions League spot Kesäkuun alussa 2018 Jesus jätti Sportingin ja siirtyi Saudi-Arabiaan Al- Hilalin päävalmentajaksi.Sporting Lisbon players attacked at training ground after failing to secure Champions League spot Pesti päättyi kuitenkin potkuihin jo tammikuussa 2019.Jorge Jesus despedido do Al Hilal Kesäkuussa 2019 Jesus siirtyi brasilialaisen Flamengon päävalmentajaksi.Jorge Jesus é o novo técnico do Flamengo Jesusin johdolla Flamengo voitti Brasilian liigamestaruuden ja Copa Libertadoresin vuonna 2019. Hänestä tuli vasta toinen eurooppalaisvalmentaja, joka voitti Etelä-Amerikan seuramestaruuskilpailun.esus Superstar ao minuto 92. A Libertadores já está, o campeonato é já a seguir Elokuussa 2020 Jorge Jesus palasi Benfican päävalmentajaksi kolmevuotisella sopimuksella. Jesusin vuosi Flamengossa oli menestyksekäs, sillä joukkue voitti viisi mestaruutta seuralle. Flamengo voitti hänen johdollaan 43 pelaamistaan 57 ottelusta.Jorge Jesus chega a acordo com o Benfica e irá comunicar saída ao Flamengo Jesus luotsasi Benfican kolmanneksi kaudella 2020/21. Hän jätti tehtävänsä joulukuussa 2021.Jesus leaves Benfica == Saavutukset == === Valmentajana === Amora FC * Segunda Divisão: 1991–1992 SC Braga * UEFA Intertoto Cup: 2008 SL Benfica * Primeira Liga: 2009–2010, 2013–2014, 2014–2015 * Portugalin cup: 2013–2014 * Taça da Liga: 2009–2010, 2010–2011, 2011–2012, 2013–2014, 2014–2015 * Supertaça Cândido de Oliveira: 2014 * Eurooppa-liigan finalisti: 2012–2013, 2013–2014 Sporting CP * Taça da Liga: 2017–2018 * Supertaça Cândido de Oliveira: 2015 Flamengo * Brasilian mestaruus: 2019 * Copa Libertadores: 2019 * Brasilian supercup: 2020 * Recopa Sudamericana: 2020 * Campeonato Carioca: 2020 * FIFA World Cup **hopeaa: 2019 === Henkilökohtainen === * Primeira Ligan paras valmentaja: 2009–2010, 2013–2014, 2014–2015 == Lähteet == Luokka:Portugalilaiset jalkapalloilijat Luokka:Portugalilaiset jalkapallovalmentajat Luokka:Vuonna 1954 syntyneet Luokka:Elävät henkilöt